นายกฯ สั่งเตรียมพร้อมมาตรการความปลอดภัยหลังเกิดเหตุก่อการร้ายปารีส
นายกฯ สั่งเตรียมพร้อมมาตรการความปลอดภัยหลังเกิดเหตุก่อการร้ายปารีส 
16 พ.ย. 2558

พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) แสดงความเสียใจต่อเหตุการณ์ก่อการร้ายที่เกิดขึ้นในกรุงปารีสของฝรั่งเศส ทุกประเทศในโลกขณะนี้มีความเสี่ยงทั้งหมดในปัญหาหลายๆ ด้าน ไม่ว่าเรื่องความยากจน ความขัดแย้ง โรคระบาด ปัญหาเศรษฐกิจหรือความคิดที่สุดโต่ง ไม่ใช่เพียงประเทศไทยที่เกิดเหตุการณ์ความไม่สงบ
ทั้งนี้ ได้สั่งการให้มีการเตรียมความพร้อมมาตรการดูแลความปลอดภัย ซึ่งมีการทำงานร่วมกันทั้งตำรวจ ทหาร และสภาความมั่นคงแห่งชาติ(สมช.)และขอให้ประชาชนทุกคนช่วยกันเฝ้าระวังเป็นหูป็นตา พร้อมยอมรับว่าไม่มีใครจะปลอดภัย 100% หากไม่ร่วมมือกัน